 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዛንታ ን68 መዓልታት ኣብ ክፍሊ ጽኑዕ ሕክምና ዝጸንሐ ኣብራሪ 28 ሰነ 2020 ምንጪ ስእሊ, Vietnamese Gov ኣብ ካልእ ሃገር እንትዝኸውን ሞይተ ነይረ ማለት እዩ ይብል ስኮትላንዳዊ ስቴፈን ካሜሮን ኣብ ዓራቱ ኾይኑ እዚ ወዲ 43 ዓመት ኣብራሪ ነፋሪት ብኮሮናቫይረስ ተታሐዙ ን68 መዓልታት መተንፈሲ መሳርሒ ተተኺልሉ እዩ ጸኒሑ ኣብ ሞትን ሕውየትን ኮይኑ ነፍሱ ክትወጽእ እናቐረበት ንልዕሊ ክልተ ወርሒ ብሓገዝ ሕክምና ህይወቱ ዝጸንሐት ግና ኣብ ዝተወለደሉ ዓዲ ኣይኮነን ኣብ ርእሰ ከተማ ቬትናም ዝኾነት ሆ ቺ ሚን እዩ እታ ከተማ ውዕውዕቲ እያ ሰብን ተሽከርከርትን እናተዳፍኡ ዝንቀሳቐሱላ ከተማ እያ ረብሻ ድምጺ ኣይፍለያን ቪዬትናም 95 ሚሊየን ህዝቢ ኣለዋ ኮሮናቫይረስ ንዓለም እንተሸብር እዛ ሃገር ግን ካብዚ ኹሉ ሚልየናት ህዝባ ብኣማኢት ዝቑጸሩ ጥራይ እዮም በቲ ሕማም ተለኺፎም ዋላ ሓደ ዝሞተ ሰብውን የብላን ስቴፈን ብኸመይ ድሒኑ? 